خاریجی ایشلر باخانی مؤولود چاووش‌اوغلو، داها اول گوونلیک سببیله مجبورا قاپادیلان بصره و موصول کونسوللوقلارینین یئنی‌دن آچیلاجاغینی دئدی.
چاووش‌اوغلو، عراقا ائتدیگی رسمی سفر چرچیوه‌سین‌ده پرزیدنت برهم صالح ایله بیر آرایا گلدی.
گؤروشمه‌ سونرا مطبوعات کنفرانسین‌دا چاووش‌اوغلو، تورکیه‌نین بو پروسه‌ده عراقا دستگینی بیر داها وورغولاماق اوچون بو سفری گرچکلشدیردیکلرینی دیله گتیردی.
عراقین یئنی‌دن اینشاسی، اقتصادی ایلیشکی‌لرین گئنیشلندیریلمه‌سی و تیجارت، یاتیریم کیمی مسئله‌لری گؤروشلرده مذاکیره ائتدیکلرینی دیله گتیره‌ن چاووش‌اوغلو، ترورلا مباریزه‌یه بیرلیک‌ده داوام ائتمه ضرورتی قونوسوندا همفیکیر اولدوقلارینی بیلدیردی.
چاووش‌اوغلو، عراق و تورکیه‌نین ساده‌جه ایکی قونشو دئییل عینی زامان‌دا ایکی قارداش اؤلکه اولدوغونو وورغولایاراق، دایانیشما و امکداش‌لیق ایچینده اولمانین لازیم اولدوغونو ایفاده ائتدی.
مؤولود چاووش‌اوغلو، تورکیه‌نین بؤلوجو ترور هؤرگوتو پ‌کاکایا قارشی عملیاتلاری حاقین‌داکی سوال اوزرینه،
"تورکیه، تروریزمله مباریزه‌ده اولوسلارآراسی حقوق چرچیوه‌سین‌ده تروریستلر هارادا اولورسا اولسون اونلاری یوخ ائتمه‌یه داوام ائد‌جک‌دیر. بو مبارزه ده عراقین تورپاق بوتؤولویونو پوزماق دئییل، سالدیری دئییل، اولوسلارآراسی حقوق‌دان قایناق‌لانان حاقیمیزدیر. بون‌دان سونرا بو مبارزه‌نی ده حکومت قورولدوق‌دان سونرا عراق حکومتیله بیرلیک‌ده ائدجییک" ایفاده‌لرینی ایشلتدی.
